b'\n_START_ARTICLE_\nUNITA\n_START_SECTION_\nFundaci\xc3\xb3\n_START_PARAGRAPH_\nJonas Savimbi i Antonio da Costa Fernandes fundaren Unita el 13 de mar\xc3\xa7 de 1966 a Muangai, prov\xc3\xadncia de Moxico, \xc3\x80frica Occidental Portuguesa (durant l\'Estado Novo). Uns 200 delegats eren presents en l\'esdeveniment. Unita va dirigir el seu primer atac contra les autoritats colonials portugueses el 25 de desembre de 1966._NEWLINE_Savimbi militava inicialment al Front Nacional d\'Alliberament d\'Angola (FNLA) de Holden Roberto. Unita es va traslladar a Jamba, a la prov\xc3\xadncia de Cuando Cubango. El lideratge d\'Unita va sorgir fonamentalment de l\'\xc3\xa8tnia majorit\xc3\xa0ria ovimbundu i la seva orientaci\xc3\xb3 pol\xc3\xadtica inicial era maoista, potser influenciada per la formaci\xc3\xb3 inicial de Savimbi a la Rep\xc3\xbablica Popular de la Xina. Impulsaren els drets rurals i reconegueren les divisions \xc3\xa8tniques. En anys posteriors, per\xc3\xb2, Unita es va alinear m\xc3\xa9s vers els Estats Units, exposant suport pel capitalisme a Angola.\n_START_SECTION_\nMoviment guerriller\n_START_PARAGRAPH_\nEn la d\xc3\xa8cada de 1980 i principis de 1990, Savimbi va estretir les relacions ja for\xc3\xa7a ampliades amb els Estats Units. Va rebre una considerable orientaci\xc3\xb3 de The Heritage Foundation, un institut d\'investigaci\xc3\xb3 conservador influent a Washington, DC que va mantenir relacions fortes tant amb l\'administraci\xc3\xb3 Reagan com amb el Congr\xc3\xa9s dels Estats Units. Michael Johns, el principal expert de la Fundaci\xc3\xb3 Heritage en q\xc3\xbcestions d\'Afers Mundials d\'\xc3\x80frica i Tercer M\xc3\xb3n, va visitar Savimbi en els seus campaments base clandestins  de les Forces Armades d\'Alliberament d\'Angola al sud d\'Angola, oferint al l\xc3\xadder de la UNITA t\xc3\xa0ctica militar i assessorament pol\xc3\xadtic._NEWLINE_En 1986 els conservadors estatunidencs convenceren al President Ronald Reagan de trobar-se amb Savimbi a la Casa Blanca. Tot i que la reuni\xc3\xb3 en si era confidencial, Reagan hi va sortir amb el suport i entusiasme pels esfor\xc3\xa7os de Savimbi, indicant que ell podia imaginar un Unita "vict\xc3\xb2ria que electrifica el m\xc3\xb3n", el que suggereix que Reagan va veure el resultat del conflicte d\'Angola com a cr\xc3\xadtica a tota la seva pol\xc3\xadtica exterior (Doctrina Reagan), que consistia en el suport als moviments de resist\xc3\xa8ncia anticomunistes a Am\xc3\xa8rica central, al sud-est d\'\xc3\x80sia, i a altres parts._NEWLINE_Sota el lideratge de Savimbi, Unita va resultar especialment efica\xc3\xa7 militarment abans i despr\xc3\xa9s de la independ\xc3\xa8ncia, convertint-se en un dels moviments de resist\xc3\xa8ncia armats m\xc3\xa9s efica\xc3\xa7os del m\xc3\xb3n de la fi del segle\xc2\xa0xx. Segons el Departament d\'Estat dels Estats Units, Unita va arribar a controlar \xc2\xabvastes regions de l\'interior (d\'Angola)\xc2\xbb. La simple superviv\xc3\xa8ncia de Savimbi a Angola en si mateixa era vista com un \xc3\xa8xit incre\xc3\xafble, i seria conegut com \xc2\xabel lluitador de la jungla m\xc3\xa9s perdurable d\'\xc3\x80frica\xc2\xbb degut als intents d\'assassinat als que va sobreviure, tot i el suport de tropes i assessors sovi\xc3\xa8tics cubans i d\'Alemanya Oriental al r\xc3\xa8gim de Luanda. En comen\xc3\xa7ar 1987 UNITA estava en el cim del seu poder. Controlava una \xc2\xabzona alliberada\xc2\xbb poblada per un mili\xc3\xb3 de persones. UNITA mai va ser una resist\xc3\xa8ncia popular, per\xc3\xb2 s\xc3\xad un grup molt ben armat. Van arribar a tenir 63.000 rebels entre les seves files el 1989, mentre l\'ex\xc3\xa8rcit del govern era de m\xc3\xa9s de 200.000 homes. i derrotaren les FAPLA amb suport cub\xc3\xa0 a la batalla de Cuito Canavale en 1987._NEWLINE_Com que Savimbi va guanyar terreny malgrat les forces alineades contra ell, els conservadors estatunidencs apuntaven al seu \xc3\xa8xit i els dels mujahidins afganesos, ambd\xc3\xb3s oposats a governs prosovi\xc3\xa8tics amb suport armat dels Estats Units, com a evid\xc3\xa8ncia que els EUA estava comen\xc3\xa7ant a obtenir un avantatge en el conflicte de la Guerra Freda i que la Doctrina Reagan estava funcionant. Els cr\xc3\xadtics, per la seva banda, van respondre que el suport donat a Savimbi i als mujahidins afganesos havia inflamat els conflictes regionals amb un gran cost per a aquestes nacions. D\'altra banda, Unita, igual que el govern d\'Angola que combatia, va ser criticat per violacions dels drets humans.\n_START_SECTION_\nD\xc3\xa8cada dels 1980\n_START_PARAGRAPH_\nEls combats a Angola va continuar fins a 1989, quan, amb Unita avan\xc3\xa7ant militarment, Cuba va retirar els milers de soldats que havia enviat a Angola per lluitar contra Savimbi. Com que la majoria de comentaristes i especialistes en pol\xc3\xadtica exterior veien que la Guerra Freda podria estar arribant al final, el suport estatunidenc a Savimbi, que havia estat fort, va comen\xc3\xa7ar a ser q\xc3\xbcestionat, i alguns congressistes instaren la fi del suport dels Estats Units a Unita. Les coses es complicaven encara m\xc3\xa9s pels reiterats informes en les que el secretari general sovi\xc3\xa8tic Mikhail Gorbachev havia plantejat el suport nord-americ\xc3\xa0 a UNITA en algunes cimeres formals i informals amb el president George H. W. Bush, exercint m\xc3\xa9s pressi\xc3\xb3 sobre els EUA per posar fi al seu suport a Unita. A poc a poc la diplom\xc3\xa0cia s\'anava imposant a les armes, de manera que Johns i els l\xc3\xadders conservadors dels Estats Units va instar Savimbi a acordar un alto el foc amb el MPLA si garantia unes "eleccions lliures i justes". Quan la demanda d\'Unita va ser rebutjada inicialment pel MPLA, Savimbi va intensificar la seva pressi\xc3\xb3 militar, alhora que al\xc2\xb7legava que el MPLA es resistia eleccions lliures i justes per por a una vict\xc3\xb2ria electoral d\'Unita. Mentrestant, es va assolir acord que preveia la retirada de les tropes estrangeres d\'Angola a canvi de la independ\xc3\xa8ncia de Nam\xc3\xadbia de Sud-\xc3\xa0frica. Per\xc3\xb2 a Angola Savimbi va dir Johns i al l\xc3\xadder conservador Howard Phillips que no s\'havia sentit consultat adequadament sobre les negociacions o acords i que s\'hi oposava. Johns informa que Savimbi els va dir a tots dos "Hi ha una gran quantitat de llacunes en aquest acord. L\'acord no \xc3\xa9s bo en absolut", durant una visita al mar\xc3\xa7 1989 a Angola._NEWLINE_En \xc3\xbaltima inst\xc3\xa0ncia es va negociar un alto el foc amb el l\xc3\xadder del MPLA Jos\xc3\xa9 Eduardo dos Santos en el qual el Comit\xc3\xa8 Central del MPLA rebutjava el seu passat marxista i accedia a la demanda de Savimbi de convocar eleccions lliures i justes, encara que Unita i els seus partidaris n\'eren esc\xc3\xa8ptics, especialment perqu\xc3\xa8 les relacions del MPLA amb la URSS encara eren fortes.\n_START_SECTION_\nD\xc3\xa8cada del 1990\n_START_PARAGRAPH_\nDespr\xc3\xa9s dels acords de Bicesse de 1991, signats a Lisboa, es van celebrar eleccions patrocinades per les Nacions Unides, amb Savimbi i Dos Santos com a candidats a president en 1992. Com que no van poder guanyar amb majoria absoluta a la primera ronda de votaci\xc3\xb3 i q\xc3\xbcestionant la legitimitat de les eleccions, Savimbi i UNITA retornaren al conflicte armats. La lluita es va reprendre l\'octubre de 1992 a Huambo i es va estendre r\xc3\xa0pidament a la capital d\'Angola, Luanda. Va ser aqu\xc3\xad on Jeremias Chitunda, vicepresident d\'UNITA i altres membres del grup van ser assassinats mentre fugien de la ciutat que va culminar en la massacre de Halloween. Despr\xc3\xa9s de la mort de Chitunda, Unita va traslladar defensivament la seva base de Jamba a Huambo. La decisi\xc3\xb3 de Savimbi de tornar al combat en 1992 va resultar ser molt costosa finalment, molts dels aliats conservadors dels Estats Units de Savimbi instaren Savimbi a disputar la presid\xc3\xa8ncia a dos Santos electoralment. La decisi\xc3\xb3 de Savimbi de renunciar a la segona volta tamb\xc3\xa9 va tensar en gran manera les relacions d\'UNITA amb el president George H. W. Bush._NEWLINE_Quan Savimbi va reprendre la lluita, les Nacions Unides respondre mitjan\xc3\xa7ant l\'aplicaci\xc3\xb3 d\'un embargament contra UNITA a trav\xc3\xa9s de la Resoluci\xc3\xb3 1173 del Consell de Seguretat de les Nacions Unides. L\'informe Fowler encarregat per l\'ONU detalla com Unita va continuar finan\xc3\xa7ant la seva campanya militar amb vendes de diamants (que m\xc3\xa9s tard seria coneguda com a diamants de sang) i va donar lloc a m\xc3\xa9s sancions en forma de Resoluci\xc3\xb3 1295 del Consell de Seguretat de les Nacions Unides i l\'acci\xc3\xb3 per posar fi al comer\xc3\xa7 de diamants de sang a trav\xc3\xa9s del proc\xc3\xa9s de Kimberley. El govern dels Estats Units, que mai havia reconegut la legitimitat del MPLA, finalment va recon\xc3\xa8ixer el govern d\'Angola, alienant encara m\xc3\xa9s Savimbi. Despr\xc3\xa9s de les converses fallides en 1993 per posar fi al conflicte, el 1994 es va dur a terme un altre acord, el Protocol de Lusaka, per formar un govern d\'unitat nacional. El 1995 hi van arribar soldats de l\'ONU. Per\xc3\xb2 Unita es van separar de l\'Acord de Lusaka el 1998, al\xc2\xb7legant-ne violacions pel MPLA.  A la fi de l\'any 1998 un grup militant autoanomenat Unita Renovada es va escindir d\'Unita, quan nombrosos comandants d\'Unita insatisfets amb el lideratge de Jonas Savimbi trencaren la seva alian\xc3\xa7a amb l\'organitzaci\xc3\xb3. Milers m\xc3\xa9s desertaren d\'Unita en 1999 i 2000._NEWLINE_El 1999 una ofensiva militar del MPLA va danyar Unita considerablement. Va destruir-la com a for\xc3\xa7a militar essencial i va haver de tornar a la seva tradicional t\xc3\xa0ctica de guerrilles.\n_START_SECTION_\nD\xc3\xa8cada del 2000\n_START_PARAGRAPH_\nLa guerra civil angolesa va acabar nom\xc3\xa9s despr\xc3\xa9s de la mort de Savimbi, qui va morir en una emboscada el 22 de febrer de 2002. La seva mort va ser xocant per a molts angolesos, molts dels quals havien crescut durant la guerra civil d\'Angola i havien estat testimonis de la capacitat de Savimbi per evadir amb \xc3\xa8xit els esfor\xc3\xa7os sovi\xc3\xa8tics, cubans i angolesos per matar-lo._NEWLINE_Sis setmanes despr\xc3\xa9s de la mort de Savimbi, l\'abril del 2002, UNITA va acordar un alto el foc amb el govern. En virtut d\'un acord d\'amnistia, els soldats d\'UNITA i les seves fam\xc3\xadlies, que comprenien aproximadament 350.000 persones, es van reunir en 33 camps de desmobilitzaci\xc3\xb3 en el marc del "Programa per a la Reintegraci\xc3\xb3 Social i Productiva dels desmobilitzats i de les persones despla\xc3\xa7ades per la guerra". A l\'agost de 2002, Unita va dissoldre oficialment el seu bra\xc3\xa7 armat, i Unita pos\xc3\xa0 tots els seus esfor\xc3\xa7os en el desenvolupament com a partit pol\xc3\xadtic. Malgrat l\'alto el foc, encara roman un profund conflicte pol\xc3\xadtic entre UNITA i el MPLA._NEWLINE_Savimbi fou succe\xc3\xaft immediatament per Ant\xc3\xb3nio Dembo, qui va morir pod despr\xc3\xa9s que Savimbi. Despr\xc3\xa9s de Dembo es convocaren eleccions internes del partit en les que es presentaren el teneral Paulo Lukamba, Dinho Chingunji i Isa\xc3\xadas Samakuva, qui finalment es va imposar i fou nomenat president d\'Unita.\n_START_SECTION_\n\xc3\x9as militar de nenes\n_START_PARAGRAPH_\nSe sap que va emprar nenes soldat, les quals estaven obligades a casar-se amb algun dels soldats. Tamb\xc3\xa9 eren obligades a ballar, cantar i respondre a les peticions sexuals dels militars les 24 hores del dia._NEWLINE_Si fugien eren penades amb la mort i si es negaven a tindre relacions sexuals, eren nugades a un arbre i colpejades p\xc3\xbablicament.'